cyanic-selkie/wikianc huggingface dataset:
Рајан Сантијаго
Кариера
„Overwhelmed“, првата песна на Royal & the Serpent на Атлантик, беше објавена во јуни 2020 година, а нејзиниот албум Get a Grip беше објавен во октомври. Таа година, таа се приклучи на виртуелната турнеја Weird Time of Life на англиската пејачка Јунгблуд како споредна работа. Вториот албум на Royal & the Serpent Searching for Nirvana беше објавен во јуни 2021 година Нејзиниот трет албум IF I DIED WOULD ANYONE CARE беше објавен во јануари 2022 година.
Лебедовата принцеза
Лебедовата принцеза (Царевна-Лебедь) е уметничка слика од рускиот уметник Михаил Врубељ од 1900 година, нацртана врз основа на операта „Приказна за царот султан“ од страна на Николај Римски-Корсаков (кој се заснова на бајката на истото име од страна на Пушкин). Врубељ ги осмислил и украсил костимите за оваа опера. Дел од операта Лебедовата ппринцеза била изведена од страна на неговата сопруга, Надежда Забела - Врубељ.
Историја
Ликовниот критичар Николај Прахов изнел мислење дека сликата е нацртана по ликот на неговата сестра, Елена Прахова. Можно е Врубељ да нацртал спој на ликовите на Елена и неговата сопруга, или непозната љубовничка. Уметникот го насликал ова дело на фармата на неговите родители во Черниговската област, во денешна Украина, во летото на 1900 година.
Микеле Пациенца
Микеле Пациенца (Michele Pazienza; роден на 5 август 1982 година) — италијански фудбалер од средниот ред кој моментално игра во тимот на Болоња.
Кариерата ја почнал во Фоџа, потоа играл за Удинезе, Фјорентина и Наполи. Во Јувентус пристигнал на 9 јуни како слободен играч откако му истекол договорот со Наполи. Потпишал на три години. За Јувентус дебитира на 2 октомври во дербито против Милан што заврши со победа на Јувентус од 2-0. Пациенца влезе како замена за Артуро Видал во судиското продолжение од мечот.
Момчило Грошев
Момчило Грошев - Грошка (, -, ) — македонски фудбалер, голман на „шампионската генерација“ на Вардар.
Животопис
Грошев е роден во Валандово на 19 јануари 1960 година.Тој уште таму ги има направил првите фудбалските чекори, во матичниот клуб Победа Валандово. Оттаму, заминал во прилепска Победа и таму останал две сезони, а потоа застанал на голот на Вардар во чии редови настапувал заедно со Рингов, Панчев, Станојковиќ, Јаневски, Најдоски и др, со кои ја освојуваат единствената шампионска титула во поранешната СФРЈ, во сезоната 1986/87. Еден период бранел и во Грција. По завршувањето на активната кариера, долго време работел во младинскиот погон на Вардар тренирајќи ги младите голмани, потоа и во Стручниот штаб на првиот тим со најдобрите голмани, пренесувајќи им го своето богато голманско искуство кога бранел против Партизан, Црвена звезда, Динамо, Хајдук, Вележ, Сараево. По долго и тешко боледување, по неколку комплицирани операции, умира во Скопје на 24 февруари 2010 година.
Алексеј Леонов
Алексеј Леонов (Алексей Архипович Леонов; - 11 октомври 2019), советски космонаут, полковник. Прв човек кој претстојувал заштитен со скафандер во вселената надвор од леталото. Задачата ја извршил за време на летот на Восход 2, на 18 март 1965 г. со кое управувал Павел Бељаев.
Брест (Франција)
Брест (француски и Brest) — град на крајниот запад на полуостровот Бретања во Франција.
Според пописот од 1999 година градот и околината имаат 303.484 жители, додека населението на самиот град во 2004 година било проценето на околу 146.000.
Брест во литературата
Дејството во познатата поема Барбара од Жак Превер се случува во Брест во текот на Втората светска војна.
Деидри Меккала
Дејдре Меккала е американска пејачка и текстописец од Њујорк. Меккала беше израсната околу фолк-музичката сцена на улицата Макдугал во Њујорк, каде што ја започна својата кариера. Во 1990-тите, таа се преселила во северна Калифорнија. Таа има издадено неколку албуми на женската музичка куќа Оливија рекордс.
Работела со Тереза Трул, Мајк Маршал, Линда Тилери, Бони Хејс и други музичари. Таа изјавила дека е лезбејка.
Илинденски демонстрации
Илинденските демонстрации биле масовни демонстрации кои се одржале во градовите Охрид, Прилеп и Скопје во 1940 година. Демонстрациите добиле политичка улога со која се спротивставиле на српскиот режим во Вардарска Бановина, гладот кој таа ѝ го приредила на народот и стравот од фашистичката окупација, која најголемо се заканувала, односно демонстрациите биле организирани од жители со самостојни политички ставови според кои го отфрлале и српскиот и фашистичкиот режим.
Овие демонстрации биле прочуени низ целото Кралство СХС. Поради тоа, во Прилеп допатувал тогашниот претседател на владата на кралството Југославија, Драгиша Цветковиќ кој преноќил во градот. Тој се сретнал со градскиот врв од тоа време. Цветковиќ им издал директиви на властите за заострување на мерките против се поотворените пројави на Македонците и нивното поврзување со Комунистичката партија. Тој признал дека во Југославија се појавува четврта нација.
.re
.re — највисок државен домен за Реинион. Заедно со .fr и .tf, раководен е од AFNIC.
Од 6 декември 2011 година, условите за регистрација на домените се сменети. Сопственикот на доменот не мора да живее во Франција. Сите Европејци, претпријатија и организации можат да се регистрираат на француските домени. Оваа промена не ги опфаќа само фр-домените туку и .re
Второстепени домени
Покрај второстепените директни регистрации, можат да се прават и регистрации на третостепените домени со овие имиња:
Чедо Христов
Чедо Христов ( во —  во ) — македонски театарски, филмски и телевизиски глумец.
NGC 7160
NGC 7160 — расеано ѕвездено јато во соѕвездието Кефеј, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 7160 се споменува и како OCL 236.
Откривање
Објектот е откриен на 9 ноември 1787 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 7160 е од видот II3p. Видливиот сјај со голо око изнесува 6,1 m. NGC 7160 има само една позната привидна димензија, која изнесува 5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 21 ч 53 м 40,2 с, а неговата деклинација, односно висината на лакот на тој агол, +62° 36' 12"".
Други поделби
Проучување на NGC 7160 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 33; додека во Каталогот на основни ѕвезди (GSC) е групиран под бројот 4266. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 594.
Дројсиг
Дројсиг (Droyßig) — општина во округот Бургенланд, во Саксонија-Анхалт, Германија. Дројсиг се наоѓа на 8 километри западно од Цајц.
Воздушни знаци
Во астрологијата постои поделба на знаците според четирите елементи: оган, земја, воздух и вода. Воздушните знаци се сметаат за знаци со мисловна енергија. Воздухот е недопирлив и невидлив елемент. Но, потребен е за да дишеме, и мозокот не може да функционира без него. Воздухот може да го распали огнот, да ги расфрли камењата, да ги разбрани водите. Со други зборови, најблиску ги допира останатите три елементи.
Сите воздушни знаци имаат свој воздушен квалитет: благо пролетно ветре (Близнаците), студен есенски ветар (Вагата) или студен виор (Водолијата). Тие ги шират идеите, ги поврзуваат сите луѓе. Воздухот кружи, тој е во умот, стимулира и резонира.
Битие (библиска книга)
„Битие“ или „Прва книга Мојсеева“ — првата книга на Стариот завет од Библијата.
Содржина
Во друга прилика, Господ повторно му се јавува на Авраам и му ја кажува намерата да ги уништи градовите Содом и Гомор чии жители се многу грешни. Два ангела одат во Содом, каде им дава гостопримство праведниот човек Лот, поради што го напаѓаат жителите на градот. Тогаш, ангелите ги ослепуваат напаѓачите, Лот и неговото семејство ги носта надвор од градот, а потоа Господ ги уништува Содом и Гомор. Меѓутоа, кога Лотовата жена се врти за да ја погледне глетката на уништувањето, Господ ја скаменува. Потоа, двете Лотови ќерки го опијануваат татко си и забременуваат со него.
На стогодишна возраст, Авраам го добива синот Исак. По наговор на Сара, тој ја брка слугинката со неговиот син Исмаил, но за нив се грижи Бог. Во една прилика, Бог бара од Авраам да му го принесе Исак како жртва. Авраам го носи синот на едно место и кога се подготвува да го заколи, Господ во последен миг го спречува во намерата. По некое време умира Сара и Авраам ја погребува во една пештера. Потоа, тој го испраќа слугата во Месопотамија за да му најде жена на Исак, кој така се жени со Ревека. Авраам, пак, се преженува и умира во длабока старост, а го погребуваат заедно со жена му Сара. Исто така, и Исмаил доживува длабока старост и умира. Ревека ги раѓа синовите Исав и Јаков при што Исав му е миленик на Исак, додека Ревека е наклонета кон Јаков. Исак станува многу богат, а Господ му го потврдува заветот даден на Авраам. Во една прилика, Исав му го продава својот прв син на Јаков, а подоцна, служејќи се со измама, Јаков му се претставува на слепиот Исак како Исав и така го добива неговиот благослов да биде господар на имотот, поради што Исав се заканува дека ќе го убие. Исак го испраќа синот Јаков во Месопотамија за да си најде жена. Патем, тој заспива и сонува скали до небото по кои се искачуваат ангелите и тогаш него го благословува Господ. Јаков оди кај вујко му (братот на Ревека), каде му се допаѓа неговата ќерка Рахил. За да се ожени со неа, тој мора да служи седум години. Ноќта, по свадбата, вујко му ја испраќа постарата ќерка Лија во собата на Јаков, а тој е принуден да служи уште седум години за да ја добие Рахил. Така, Јаков се стекнува со две жени, кои му раѓаат многу деца, а истовремено, тој успева многу да се збогати.
По дваесетгодишна служба кај вујко му, Јаков ненадејно си заминува дома. Патем, тој дознава дека брат му Исав го чека со придружба од 400 луѓе. Сакајќи да го одоброволи брата си, Јаков му подарува многу добиток. Тогаш, Јаков здогледува војска божја, а потоа се бори со Бога, кој му го исчашува колкот на Јаков, а по борбата му го дава името Израил. Најпосле, Јаков и Исав се среќаваат и се помируваат. Потоа, Јаков се населува во еден град, а синот на кнезот се вљубува во ќерката на Јаков, Дина, и спие со неа. Воден од љубовта кон неа, момчето и кнезот се согласуваат на условите што ги поставува Јаков, но браќата на Дина во знак на одмазда ги убиваат сите мажи во градот. По некое време, умира жената на Јаков, Рахил, а потоа и татко му Исак (на возраст од 180 години). Исав, кој исто така поседува големо богатство, се иселува од земјата Хананска со своето многубројно потомство кое дава владетели на многу градови.
Омилениот син на Јаков е Јосиф поради што му завидуваат браќата. Еден ден, тие го фрлаат во една јама, а потоа го продаваат на трговците, а на Јаков му кажуваат дека Јосиф бил раскинат од ѕверовите. Трговците го носат Јосиф во Египет, каде го продаваат на еден дворјанин на фараонот. Меѓутоа, Господ го зема Јосиф под своја заштита и набргу господарот му го предава на Јосиф целиот свој имот на управување, зашто Јосиф се покажува како многу способен човек. Меѓутоа, жената на господарот упорно му се додворува на Јосиф, а откако тој ја одбива, жената го наклеветува кај својот сопруг и Јосиф завршува в затвор. Таму, тој им ги толкува соновите на двајца дворјани на фараонот и тие навистина се остваруваат: едниот се враќа во служба кај фараонот, додека другиот е обесен. Две години подоцна, фараонот сонува два сона и го повикува Јосиф да ги протолкува, а тој му кажува дека земјата ја очекуваат седум родни години проследени со седумгодишен глад. Тогаш, фараонот го назначува Јосиф за управник на целата земја, а тој собира голема залиха жито, па кога настапува периодот на глад, Јосиф им продава жито на сите околни земји.
Тристан (книга на Томас Ман)
„Тристан“ — збирка со новели на германскиот писател Томас Ман од 1903 година.
Содржина
Дејството во насловната новела „Тристан“ се одвива во истата средина (санаториум) во која две децении подоцна Ман ќе го смести дејството на романот „Волшебниот брег“. Писателот Детлеф Шпинел живее во санаториум не затоа што е болен, туку „поради стилот“. Судирот меѓу уметноста и животот е прикажан низ односот меѓу извештачениот писател и сопругот на нежната и болна жена Габриела Клетерјан која го привлекува Шпинел не како жена, туку како естетски предмет. Тој ја заведува со помош на зборовите и на музиката од „Тристан и Изолда“ на Вагнер и со тоа ја турка во смртта, додека на нејзиниот маж му пишува писмо во кое му вели дека го мрази „како самиот живот, вулгарниот и глупав живот“. Со бегството на Шпинел од здравата галама на детето на Клетерјан, новелата завршува на сатиричен начин, иако таа има и трагичен крај претставен преку несреќната судбина на Габриела.
NGC 7161
NGC 7161 — двојна ѕвезда во соѕвездието Пегаз, заведена во Новиот општ каталог на длабоконебесни тела.
Откривање
Објектот е откриен на 13 септември 1862 година од страна на Хајнрих Даре, со помош на рефрактор, чијашто леќа имала пречник од 11 см.
Податоци од набљудување
Според морфолошката класификација на галаксиите, NGC 7161 е од видот *2.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 21 ч 56 м 57,9 с, а неговата деклинација, односно висината на лакот на тој агол, +2° 55' 0".
Други поделби
Проучување на NGC 7161 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 256; додека во Каталогот на основни ѕвезди (GSC) е групиран под бројот 549. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1146.
NGC 4845
Објектот бил предмет и на други истражувања, па освен како NGC 4845 се споменува и како NGC 4910, UGC 8078, MCG 0-33-25, CGCG 15-49, IRAS 12554+0150.
Откривање
Објектот е откриен на 24 февруари 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 58 м 0,9 с, а неговата деклинација, односно висината на лакот на тој агол, +1° 34' 32"". Положбениот агол на објектот е во износ од 80°.
Други поделби
Проучување на NGC 4845 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 44392. Во рамките на атласот на длабокото небо, Уранометрија 2000.00, објектот припаѓа на групата означена со бројот 239; додека во Каталогот на основни ѕвезди (GSC) е групиран под бројот 291. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1578.
Надворешни врски
NGC 4845
Прва влада на Зоран Заев
13. влада на Македонија — орган на извршната власт во Република Македонија избран по предвремените парламентарни избори од 11 декември 2016. Водачот на СДСМ Зоран Заев добил мандат за состав на владата од претседателот Ѓорге Иванов како предводник на најголемата партија од парламентарното мнозинство. Собранието на Република Македонија на 31 мај 2017 со 62 гласа „за“ 44 „против“ и 5 „воздржан“ ја изгласало владата на Заев. Освен СДСМ во владата учествувале албанските партии ДУИ со шест министри и АА со двајца министри. Партијата ВМРО-ДПМНЕ по 11 години на власт заминала во опозиција.
Состав на владата
Составот на владата на Македонија од 2017 година е следен:
IC 1189
IC 1189 — галаксија во соѕвездието Близнаци, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 1189 се споменува и како UGC 3915, MCG 5-18-22, CGCG 147-42, IRAS 07317+3123.
Откривање
Објектот е откриен на 9 март 1888 година од страна на Едвард Емерсон Барнард.
Податоци од набљудување
Според морфолошката класификација на галаксиите, IC 1189 е од видот SBc. Видливиот сјај со голо око изнесува 13,2 mag, а оној во рамките на интервалот од минималната до максималната честота 13,9 mag, додека површинскиот сјај изнесува 12,6 m/лм2. IC 1189 има привидни димензии од 1,1' х 0,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 7 ч 34 м 55,6 с, а неговата деклинација, односно висината на лакот на тој агол, +31° 16' 33"". Положбениот агол на објектот е во износ од 25°.
Други поделби
Проучување на IC 1189 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 21328.
Користена литература
Reference Catalogue of Bright Galaxies. Austin, Texas, University of Texas Press, 1976.(118,206) (Catalog)
Водени знаци
Во астрологијата постои поделба на знаците според четирите елементи: оган, земја, воздух и вода. Водените знаци се сметаат за знаци со емотивна енергија. Водата е флуид што тече без форма, и затоа ѝ треба земјата за да ѝ даде форма. Ние потекнуваме од водата, и се вели дека сите знаци од водената тријада носат некое сеќавање од минатото и затоа се врзани со несвесното. Велиме дека ги миеме напите рани во водата, зборуваме за лекувачкото дејство на солзите.
Водата е манифестација на емоции и чувства, и сите водени знаци плачат, било буквално или метафорички. Имаат бујна фантазија, која често ги доведува до сожалување: за своите деца (Ракот), за својата невиност (Скорпијата) или за светската болка (Рибите). Сите тие се во движење, а ние сме „придвижени“ од чувствата и од најдлабоките несвесни инстинкти.
Сундско-сулавески јазици
Сундско-сулавеските јазици (наречени и внатрешни хесперонезиски јазици) се претпоставена гранка на австронезиското јазично семејство според австралиските лигвисти Ф. Воук и М. Рос. Во гранката влегува најголемиот дел од јазиците на островот Сулавеси и Големите Сундски Острови, како и неколку географски поооддалечени јазици како чаморскиот и палауанскиот јазик.
Според овој предлог, претходно претпоставениот клад на западни малајско-полинезиски (ЗМП), нарчени и хесперонезиски, е разделен на „внатрешен“ клад (сундско-сулавески) и „надворешен“ клад (борнејско-филипински), додека поимот западни малајско-полинезиски е чисто географска претстава.
Не сите јазици на Сулавеси припаѓаат на сундско-сулавеските (внатрешни хесперонезиски) јазици. Дваесетте јазици на северниот полуостров на Сулавеси и околните острови на север се членови на борнејско-филипинскиот клад (надворешни хесперонезиски).
Сенека (езеро)
Езерото Сенека е едно од најпознатите Прстести Езера, група долги, тесни езера што се протегаат речиси паралелно со брaновитите предели јужно од езерото Онтарио. Овие езера се создале пред повеќе милион години, при крајот на последниот леден преиод, кога повеќе плитки леднички долини што се протегале во насоката север-југ, биле затрупани со морени. Сенека е второто според големината и најдлабокомеѓу Прстестите Езера, а делови од неговото корито се наоѓаат и до 54,5 метри под нивото на морето. Езерото добива вода од потоците што ги одводнуваат околните ридови, меѓу кои се потокот Кетрин и истекот на езерото Кејуге. Од него истекува реката Сенека, која истекува на исевероисточниот крај, ја прима водата од езерото Кејуга и се влева во реката Освего, која е притока на езерото Онтарио.
Барбара Хигби
Барбара Хигби (родена 1958) е американка номинирана за Греми, пијанистка, композитор, виолинист, пејач-текстописец и мултиинструменталист, добитник на наградата Беми. Свирела на преку 100 ЦД-а, вклучувајќи песни со Карлос Сантана и Бони Раит. Првата жена инструменталист потпишала со Windham Hill records, снимила и соло или дуо проекти за Оливија/Second Wave records и Slowbaby Records. Хигби е фолк, џез, поп и фјужн композитор и кантавтор, позната по нејзините високо мелодични, џез/фолк изведби. Таа има турнеи на национално и меѓународно ниво од раните 1980-ти.
Во 1984 година, таа ко-водеше групно снимање на албум во живо на џез фестивалот во Монтре, кој потоа стана успешна група „Монтре“ со Дарол Анџер, Мајк Маршал, Тод Филипс, Енди Нарел и Мајкл Менринг. Таа снимила критички признаен албум насловен „Unexpected“ со пејачката Тереза Трул во 1983 година, кој бил вклучен во „Водич за најдобри албуми“ на „ The Boston Globe “ од 1983 година. Хигби и Трул повторно се здружија на изданието Playtime од 1998 година. Од 1990 година, Хигби има издадено голем број соло албуми на етикетите Windham Hill и Slowbaby. Нејзиниот прв соло албум, Signs of Life од 1990 година (Windham Hill Records) беше прогласен за еден од најдобрите десет албуми во 1990 година од Вашингтон пост. Таа е позната како разноврсна и душевна музичарка.
Родена во Мичиген и израсната во Индијана, таа помина неколку години како тинејџерка во Гана со своето семејство, додека нејзиниот татко, Нејтан Б. Хигби III помогна во основањето на успешната непрофитна „Technoserve“. Барбара исто така работеше едно лето во Хондурас, Средна Америка како медицински волонтер со непрофитната организација Amigos de Las Americas. Дипломирање на Фи Бета Капа на колеџот Милс, таа присуствуваше на Сорбона во Париз и беше наградена со стипендија Томас Џ. Вотсон за собирање традиционална музика во Западна Африка. Токму во Париз го запознала Дарол Анџер и започнала плодна музичка соработка. Заедно го снимија албумот Tideline (1982), една од раните успешни плочи на Виндам Хил. Настапувала со Бони Раит, Тери Рајли, Пит Сигер, Квартетот Кронос, Јарон Ланиер, Крис Вилијамсон, Холи Неар, Тереза Трул и Ферон.
Хигби одржува активен распоред на турнеи, и како соло уметник и како член на ансамблот Windham Hill Winter Solstice. Таа има настапувано на сите 7 континенти и во сите 50 држави. Од 2019 година, Хигби е ко-претседател на непрофитниот одбор на Друштвото за зачувување на традиционалната музика (товар и спасување) во Беркли, Калифорнија..Таа служеше во одборот на Freight on and off од 2005 година.
Личен живот
Таа живеела во заливот Сан Франциско со своето семејство.
Делумна дискографија
Соло
Со Дарол Анџер
Со Тереза Трул
Со бендот Монтре
Јован VI (Португалија)
Јован VI (полно име: Жоао Марија Хозе Франциско Ксавиер де Паула Луис Антонио Домингос Рафаел де Браганса; Лисабон, 13 мај 1767 година - Лисабон, 10 март 1826 година)со прекар „О Клементе“, тој беше крал на Обединетото Кралство на Португалија, Бразил и Алгарвес од 1816 до 1822 година (кога Бразил стана независен - што резултираше со изумирање на постојното Обединето Кралство). Од 1822 година наваму бил крал на Португалија и Алгарве сè до неговата смрт во 1826 година. Со Договорот од Рио де Жанеиро од 1825 година, кој ја призна независноста на Бразил од Обединетото Кралство Португалија, Бразил и Алгарвес, тој исто така беше титуларен император на Бразил.
Казимиров ефект
Казимиров ефектот и Казимир–Полдерова сила — физички сили кои се појавуваат од квантувано поле. Типичен пример се две ненаелектризирани метални плочи во вакуум, поставени на неколку микрометри една од друга, без никакво надворешно електромагнетно поле. Кога не постои надворешно поле, се смета дека нема поле ни меѓу плочите, и никаква сила не може да се измери меѓу нив. Ако ја употребиме квантната електродинамика, ќе забележиме дека плочите сепак плочите влијаат врз виртуелните фотони кои го сочинуваат полето, и создаваат мрежа од сили — се привлекуваат или се одбиваат во зависност од специфичностите на двете плочи.
IC 1190
IC 1190 — галаксија во соѕвездието Крма, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 1190 се споменува и како 2nd * 55" s, 11 mag.
Податоци од набљудување
Според морфолошката класификација на галаксиите, IC 1190 е од видот *2. Видливиот сјај во рамките на интервалот од минималната до максималната честота изнесува 9,5 mag.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 7 ч 45 м 46,1 с, а неговата деклинација, односно висината на лакот на тој агол, -34° 22' 11".
Други поделби
Проучување на IC 1190 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката.
Машка кошаркарска репрезентација на Ангола
Машката кошаркарска репрезентација на Ангола ја претставува Ангола на меѓународните кошаркарски првенства. Репрезентацијата е под раководство на Кошаркарската федерација на Ангола и е член на ФИБА од 1979. Моментално Ангола е на 13 место во светот и е најдобар африкански тим.
Африканско првенство
Ангола учествувала 16 пати на Африканското првенство и зела 10 злата, 3 сребра и 2 бронзи.
Едит Бари
Едит Кливс Бери (1884–1969) била американска вајарка, сликарка, илустраторка и дизајнерка родена во Бостон Масачусетс. Студирала на Студентската лига за уметност во Њујорк и со Френк ДуМонд и Ричард Е. Милер. Бери била основач и работела како директор на Музејот на продавница за тули во Кенебунк, Мејн од 1936 до 1945 година.
Во 1939 година, за време на Големата депресија, Бери била вработена во Одделот за сликарство и скулптура на Министерството за финансии на САД за да наслика мурал на поштата, Пристигнувањето на првото писмо-поштата Кенебунк од Фалмут - 14 јуни 1775 година во нејзиниот роден град Кенебанк, Мејн.
Ран живот
Едит Бери е родена во семејството на Чарлс Дамер Бери и Ајда Мортон (Томпсон) Бери на 10 март 1884 година во Бостон, Масачусетс. Нејзиниот татко, Чарлс, бил агент за увоз/извоз со Henry W. Peabody & Co., прво во Бостон, а подоцна и во Њујорк. Таа пораснала во Монтклер, Њу Џерси. И двајцата нејзини родители имале врски со Кенебунк, Мејн, и поседувале семејна куќа на Самер Стрит во историскиот округ Кенебунк.
Едит посетувала подготвително училиште во училиштето Мис Вилер (сега Училиште Вилер) во Провиденс, Род Ајленд, завршувајќи во 1904 година.
Почнувајќи од 1906 година, Едит годишно патувала во Европа за да ја практикува својата уметност на места како Живерни, Франција; Рим, Италија; Австрија; Шпанија; и Лондон. Тренирала со Фредерик Фризеке и Фредерик Мекмонис, двајцата американски уметници кои живеат во Франција. Нејзините списанија за нејзините европски патувања и уметнички обуки се вклучени во архивата на музејот Brick Store.
Согласка
Согласка (наречена и „консонант“) — глас која се изговара (твори) со целосно или делумно попречување (стеснување) на говорниот апарат за говор со разни делови од апаратот. На пример, се добива со усните;  со врвот на јазикот;  се добива со задниот дел на јазикот;  се изговара со грлото;  и, со исфрлање на воздухот низ тесен простор, т.е. струење (затоа се нарекуваат струјни); а и  се изговараат кога воздухот минува низ носот (затоа се нарекуваат носни). Најчесто согласките ги придружуваат самогласки, кои се сосем различни од нив.
Согласки наспроти самогласки
Согласките и самогласките се разликуваат по тоа што соодветствуваат на засебни делови од слогот: најпевливиот дел од слогот се нарекува „јадро“ и најчесто е самогласка, додека помалку певливите гранични звуци (наречени „почеток“ и „завршеток“) се најчесто согласки. Оваа шема се среќава во речиси сите јазици на светот, но треба да се напомене дека разликата помеѓу согласките и самогласките не е секаде сосем реска: во многу јазици постојат слоговни согласки и неслоговни самогласки. Во во македонскиот ваков пример се зборовите како како „’рт“, „штрк“, „прст“ и сл.
Особености
Секоја согласка има по неколку својствени одлики:
Некои парови на согласки како p::b, t::d и сл. претрпуваат едначење по звучност при изговорот, одлика присутна, меѓу другите, во македонскиот и германскиот јазик.
.rw
.rw — највисок државен домен за Руанда.
Второстепени домени
Општи второстепени доменски зони	Вид на оррганизација .rw	                               Секое општо име .co.rw	                               Трговски и бизнис организации .org.rw	                               непрофитни и невладини организации .net.rw	                               Семрежни нудачи на услуги
Следниве општи второстепени доменски зони се резервирани за употреба од органозации во Руанда:
Општи второстепени доменски зони	Вид на Организација .ac.rw	                               Академски институции во Руанда. Мора да се добие дозвола од руандското министерство за образование или пак руандскиот образовен одбор
.gov.rw	                               Владините институции на Руанда.Мора да с едобие дозвола од канцеларијата на претседателот на Руанда.
.mil.rw	                               Оваа зона е за воение сили на Руанда .coop.rw	                       Рѕандски комбинати. Дозвола мора да се добие од Агенцијата за комбинати на Руанда. .ltd.rw	                               Претпријатија со ограничена одговорност. Дозвола мора да се добие од Одборот за развој ан Руанда.
Илинденски кајак слалом
Илинденскиот кајак слалом или ИКАС е меѓународен кајакарски натпревар на диви води кој се одржува во Македонија. Кајакарските работници во Скопје во 1969 година формирале Иницијативен одбор од 9 члена на чело со Мемед Шакир за основање на традиционални меѓународни кајакарски натпревари на диви води на реката Треска посветени на Илинден, националниот празник на Македонија. Благодарение на квалитетните материјални и кадровски услови, овој меѓународен натпревар е прифатен во годишниот календар на Меѓународната кајакарска федерација (ИЦФ). Овие натпревари се одржани 42 пати (до 2010), со учество на кајакари од југословенските републики, од балканските и од европските држави.
Илинденски пат
Редакцијата ја сочинувале Страхил Гигов, Васил Ивановски и Веселинка Малинска, а кратко време и Кочо Рацин. Автори на текстовите биле Бане Андреев-Ронката, Љупчо Арсов, Диме Бојановски-Дизе, Васил Ивановски, Перо Ивановски-Тиквар, Венко Марковски, д-р Кирил Миљовски, Мара Нацева, Лилјана Чаловска, Емануил Чучков и други.
.sa
.sa — највисок државен домен за Саудиска Арабија. Домените од овој тип мора да се регистрираат преку SaudiNIC. Ознаката на арапски јазик за Саудиска Арабија е السعودية.
Второстепените домени кои се отворени за третостепени регистрации се:
Месни доменски имиња
Саудиска Арабија беше една од првите земји која побара нов IDN код за највисок државен домен одобрен од ICANN во 2009 година. Во јануари 2010 година, ICANN објави дека IDN ccTLD за Саудиска Арабија е xn--mgberp4a5d4ar, السعودية едно од првите четири нови IDN ccTLDs кои поминале брзо низ процесот на одобрување.
Регент
Регент (од regens - „оној кој владее“) е личност избрана за водач на државата наместо монархот, поради неговата малолетност, отсутност или онеспособеност. Личноста која ја врши должноста на регент и де факто владее, иако формално монархот е на чело на државата.
Ахил (село)
Ахил или Аил (Άγιος Αχίλλειος, Агиос Ахилиос) — преспанско село во Леринско, Егејска Македонија, денес дел од општината Преспа. на Леринскиот округ во Западна Македонија, Грција. Сместен е на истоимениот остров Свети Ахил. Населението брои 21 жител (2011), сите Македонци.
Географија и местоположба
Селото се наоѓа на истоимениот остров Свети Ахил (или само Ахил) во Малото Преспанско Езеро, поврзан со брегот со понтонски мост. Оддалечено е 50 км западно од градот Лерин и лежи на надморска височина од 960 м.
Топонимија
Ова е список на позначајните топоними на островот Ахил и во неговата околина:
Гершојца, Големиот Шатор, Големо Поле, Гољо, Гумната, Дабот, Дева, Икончето, Јаката Круша, Калето, Калиште, Кошот, Крина, Кула, Кусата Горница, Лозјата, Мало Поле, Малото Шаторче, Манастирот, Мачкин Дол, Мрамор, Мусоа Падина, Над Лозја, Над Поле, Опајска Улица, Патои, Перово, Под Лозја, Полето, Поро, Ремата, Рот, Свети Атанас, Свети Ахил, Свети Димитрија, Свети Ѓорѓија, Свети Никола, Селиштата, Селските Нивчина, Спас, Среден Рид, Средната Межда, Тумбата, Фојката, Црвената Горница, Црниците, Черешните, Шиничето.
Среден век
На островот се наоѓаат остатоците од средновековниот град Преспа со базиликата „Св. Ахил“ во која е погребан Цар Самоил.
Османлиско време
Во „Етнографија на вилаетите Адријанопол, Монастир и Салоника“ се вели дека во 1873 г. Ахил (Ahil) било мало рибарско село во Ресенската каза со 13 домаќинства и вкупно 36 жители Македонци. Според Стефан Верковиќ во 1889 г. Ахил имал 17 домаќинства со вкупно 74 жители, сите Македонци.
Според статистиката на Васил К’нчов („Македонија. Етнографија и статистика“) во 1900 г. селото имало 60 жители, сите Македонци. Целото село било под врховенството на Цариградската патријаршија. По податоците на секретарот на Бугарската егзархија Димитар Мишев („La Macédoine et sa Population Chrétienne“) во 1905 г. в Ахил живееле 24 Македонци.
Населбата немала услови за пораст поради ограничениот простор на островот, но и тешките услови за живот. Населението претежно се занимавало со рибарство, а многу малку со земјоделство.
Припојување кон Грција
Со Букурешкиот договор во 1913 г. селото е припоено кон грчката држава, кога имало 92 жители. Во својот патописен попис од 1917-18 г. Боривое Милоевиќ во Ахил завел 13 македонски куќи. За време на Грчката граѓанска војна селото наполно настрадало, и затоа целото население се иселило. Поголем дел од жителите се преселиле во Р. Македонија и источноевропските земји, а дел се вратил назад.
Според испитување спроведено во 1993 г. македонскиот јазик во Ахил во зачуван на средно ниво.
Родови
Македонски родови во селото биле: Глигоровци, Грујановци или Петковци (доселени од Нивици во 1858 година), Марковци (доселени од Л'нки), Ристовци и Стојановци или Трајковци (доселени од П’пли во 1873 година).
Самоуправа и политика
Селото припаѓа на општинската единица Преспа со седиште во Р’мби, која припаѓа на поголемата општина Преспа, во округот Лерин. Воедно, селото е дел од општинскиот оддел Ахил, во кој спаѓа и селото Винени.
Културни и природни знаменитости
На островот има повеќе цркви, а порано биле уште побројни:
Кочо Анѓушев
Кочо Анѓушев ( во ) — македонски стопанственик и сопственик на индустрискиот погон „Брако“. Анѓушев дипломирал на Машинскиот факултет во универзитетот „Св. Кирил и Методиј“ во 1992 во Скопје. Магистрирал во 1995, а во 1998 станал доктор на науки и редовен професор на факултетот. Во периодот 2000–2002 бил помошник на генералниот директор за производство и управување во Електростопанство на Македонија (ЕСМ).
Во 2003 ја основал фирмата „Фероинвест“ која добила концесија врз 21 хидроелектрана во Македонија, а истата година Анѓушев купил мнозинство од акциите во фабриката за жичени производи „Брако“. Подоцна тој го основал претставништвото на групацијата ЕФТ во Македонија, кое се занимава со трговија на електрична енергија. Анѓушев живее и работи во Скопје. Американското економско списание Форбс во 2014 го прогласило Анѓушев за еден од петте најбогати Македонци.
Карло Џезуалдо
Карло Џезуалдо (ит.Carlo Gesualdo), бил познат и како Џезуалдо да Веноза (Веноза, – Џезуалдо, ) бил италијански композитор.
Џезуалдо бил познат по хорската музика или таканаречена полифонична музика, компонирал мадригали и црковна музика, музички родови со кои, на некој начин, бил пред своето време. Како свои учители по музика ги имал Помпонио Нена, Џовани Макве, Стефано Фелис, Скипион Стела и други извонредни музичари од своето време.
Евгенија Демниевска
Евгенија Демниевска е македонска уметничка.
Биографија
Родена е во 1946 година во Скопје. Дипломирала на Академијата во Белград. Во раните осумдесетти се вклучила во активностите на тамошниот уметнички круг и во новата уметничка практика, каде што дејствува заедно со Раша Теодосиевиќ, Марина Абрамовиќ, Душан Оташевиќ, Радомир Дамјановиќ - Дамјан, Бојан Бем, Зоран Поповиќ, Бора Иљовски и други. Оваа генерација започнува промени на тогашната југословенска сцена, со воведување нови уметнички практики и жанрови, како инсталација, фотографија, перформанс, боди-арт итн. Потоа Евгенија од Белград заминува на постдипломски студии во Јапонија, каде живела четири-пет години и каде се стекнува со диплома магистер по уметност и се запознава со источната филозофија, со сите предизвици на јинг и јанг, на каратето како боречка вештина. Еден период патувала и творела насекаде во светот, а во последниве три децении живее во Франција. За Демниевска е значајно што е е плодна уметница која била актуелна во секој временски период и во секој уметнички круг каде творела, од белградскиот уметнички круг, преку јапонскиот ликовен спектрум, француската актуелна сцена и конечно македонската современа иако тука најмлаку црпела знаење, влијанија, искуства, референци. Згора на тоа она по што ќе биде секогаш препознаена е тоа што е ретка авторка, од нејзината генерација ликовни творци, која рано почнала да се занимава (и сè уште се занимава) со новите техничко-технолошки помагала, со интернетот, факсот.
Демниевска создава слики, цртежи, графики, инсталации, видео арт, звучни инсталации итн. Таа веќе 30 години живее во Франција. На ретроспективната изложба насловена како „Метаморфози на линијата“ во 2017 во Чифте Амам биле претставени и изложени меѓу 50 и 60 уметнички дела кои го прикажуваат нејзиниот пат од почеток, од студентските денови, до тогаш. ”Евгенија Демниевска е македонска уметница која долги години живее надвор од границите на Македонија, но никогаш не го заборавила своето потекло. Иако „номад“ (и во буквална и во индиректна смисла, во творештвото), целиот свој живот, повторно се враќа во Македонија, од каде се полни со духовна храна и каде одвреме навреме ги презентира своите нови визуелни сознанија“, вели Франговска, кураторка на изложбата.
Колорадо (река)
Реката Колорадо се создава од стопениот снег во Карпестите Планини на северот на државата Колорадо, на западните падини на Континенталната Вододелница. Таа тече југозападно од Јута, низ висорамнината Колорадо, каде што областа Кањонленд во неа се влева реката Грин, напојуваќи ја со водите од Вајоминг, најсеверната точка на нејзиниот слив. Низводно во северна Аризона, главниот дел од разгранетиот кањонски систем, Големиот Кањон, достигнува ширина од 29 км и ги пробива слоевите седиментни карпи, чија геолошка саторст е 2 милијарди години. Под кањонот, на излезот на висорамнината, речниот тек продолжува на југ, создавајќи природна граница меѓу државите Калифорнија и Аризона. По должината на својот долен тек Колорадо е бавна, кривулеста река, исполнета со ситен талог и наклонета на пливање. Последните 12 км тече низ Мексико, каде што стеснува во речна делта. Колорадо е река со ајмногу зданија ви светот. Големи градежни работи почнале во северниот дел од сливот уште во дваесеттите години од 20 век со изградба на големи тунели под Континенталната Вододелница, со цел одредено количество вода да се насочи источно, кон Големата Низина. Подоцна вниманието било насочено кон долниот тек. Браната Хувер, висока 221 м, го создала езерото Мид во 1935 г. и овозможила водата да се користи за производство на електрична енергија и за наводнување. Течејќи низводно, големо количество вода е пренасочено во градовите: Лас Вегас, Феникс, Таксон, Сан Диего и Лос Анџелес. Браната Империјал го пренасочува најголемиот дел од водата, што тече по должината на каналот Ол-Американ, во насока а калифорниската долина Империјал. Иако протокот кај утоката на Колорадо денес е многу намален, тој со својата сила во минатото многу го променил брегот. Калифорнискиот Залив некогаш се простирал многу по на север, се дедека Колорадо во предисторискиот период не го сменил својот тек. Седиментот наталожен на бреговите на реката го заградил заливот, создавајќи го денешниот изглед на брегот и големиот залив Салтон, дел од некогашното морско корито, кое со околу 480 км влегло во копното. Во 1905 г. пробиениот канал за наводнување овозможил водите на Колорадо да го поплават заливот, создавајчи го 112 км долгото езеро Салтон.
Машка кошаркарска репрезентација на Нигерија
Машката кошаркарска репрезентација на Нигерија е репрезентацијата кој ја претставува Нигерија на меѓународните кошаркарски турнири. Моментално Нигерија е на 21 место во светот и е една од најдобрите африкански кошаркарски тимови. . Нигерија е член на ФИБА од 1964.
Светско првенство
Нигерија учествувала на две Светски првенства во кошарка и нема освоено медал. На Светското првенство во 2006 година Нигерија завршила на 14 место. На Светското првенство во 1998 година завршила на 13 место.
Африканско првенство
Нигерија учествувала на 14 Африкански првенства во кошарка. Нигерија до сега има земено три сребрени и три бронзени медали.
Олимписки игри
Нигерија нема учество на Олимписките игри.
Агранулоцит
Агранулоцитите се тип на леукоцити со овални, несегментирани јадра. Во нив не среќаваат гранули, откаде им доаѓа и името. Агранулоцитите имаат способност за клеточна делба и повеќето од нив (како моноцитите, Т и B лимфоцитите) се произведуваат во лимфните јазли, слезината, крајниците и градната жлезда. Овие клетки имаат важно значење во клеточниот имунитет. Тие ги контролираат долготрајните бактериски инфекции и ги неутрализираат токсините во ткивата погодени со инфекцијата.
Фрида Кало
Живот
Фрида Кало била ќерка на Вилхелм Кало, германец, роден во Баден-Баден од еврејски родители, и кој подоцна од Унгарија емигрирал во Мексико. Имала мошне бурен живот. Тврдела дека се родила во 1910 год. и дека е ќерка на Мексиканската револуција и на современо Мексико. Нејзиното уметничко творештво во последните години било изложено на превреднување, особено во Европа преку поставување на многубројни изложби.
Уште како малечка имала деформација на ‘рбетниот столб која нејзините родители и луѓето во опкружувањето мислеле дека е детска парализа (од истото боледувала и нејзината помлада сестра). Уште од раната младост покажала изразит уметнички талент и еден независен и страстен дух кој се противел на секоја општествена конвенција.
Подоцна станува жртва во сообраќајна несреќа која настанала меѓу автобусот во кој се возела и трамвај и како последица на истата се здобила со фрактура на ‘рбетниот столб. Имено, држач од автобусот ѝ се забил во грбот при што ѝ предизвикал силно крвавење. Тоа ќе ѝ го обележи животот приморувајќи ја на бројни хируршки интервенции. Веднаш по несреќата, откако била пуштена од болницата, била приморана да лежи во кревет со гипс на горниот дел од телото. Оваа принудувачка ситуација ја поттикнала да чита книги во врска со комунистичкото движење, како и да црта (нејзиниот татко исто така бил сликар). Првото нешто кое го насликала било нејзиното стапало кое успевала да го види меѓу покривките од креветот. Оттука изборот на родителите да ѝ подарат кревет со балдахин и со огледало на неговиот таван, за да може да се гледа, како и бои; оттаму започнала серијата на автопортрети. Откако ѝ бил отстранет гипсот, успеала да почне повторно да оди, иако со многу болка која ќе ја поднесува целиот свој живот. Му ги однела своите слики на Диего Ривера, истакнат ѕиден сликар од тоа време, за да даде своја критика. Ривера бил толку погоден од модерниот стил на младата сликарка што ја зел под своја закрила и ја вовел на политичко-културната мексиканска сцена.
Набрзо станува активистка во мексиканската комунистичка партија чиј член станала во 1928 год., учествувала на бројни манифестации, а во меѓувреме се вљубила во својот „водич“ и ментор. Всушност, на 21 август 1929 год. се омажила за Ривера, кој за него претставувал веќе трет брак, и покрај тоа што таа знаела дека со тој брак ќе оди во пресрет на неговите бројни вонбрачни љубовни авантури. Таа, од своја страна, го правела истото, стекнувајќи дури и бисексуални искуства.
Во тој период на Ривера му биле доделени некои уметнички задачи во САД, како на пример сликањето на ѕидовите во внатрешноста на Рокфелер Центарот во Њујорк и фреските за меѓународниот саем во Чикаго. Подоцна поради реакцијата која ја предизвикал со една фреска во Рокфелер Центарот на која работник бил јасно насликан со лицето на Ленин, веднаш му биле откажани сликарските ангажмани. Во истиот период на престој во Њујорк, Фрида останала бремена, за подоцна да има спонтан абортус во поодминат стадиум на бременоста, кој бил предизвикан поради несоодветноста на нејзината физичка градба да ја издржи бременоста. Тоа, се разбира, многу ја потресло. Тогаш одлучува, заедно со сопругот, да се вратат во Мексико.
Двајцата одлучуваат да живеат во две одвоени куќи, кои, сепак, биле поврзани со мост, за да можат двајцата сликари да имаат свој уметнички простор. Во 1939 год. доаѓа до развод поради неверството на Ривера со сестрата на Фрида.
Повторно се омажила за Ривера во 1940 год. во Сан Франциско. Од него попримила стил во духот на наивното сликарство на кој насликала мали автопортрети инспирирани од народната уметност и од преколумбиските традиции. Нејзината јасна намера била, преку сликање на теми од домородните цивилизации, да го нагласи недвосмислено својот сопствен мексикански идентитет.
Нејзина најголема болка бил фактот дека немала деца. Нејзината страствена љубовна приказна со Ривера е раскажано во еден нејзин дневник. Имала - велат хрониките - бројни љубовници од двата пола чии имиња, ни во тоа време, не можеле да не останат незабележани како на пример она на рускиот револуционер Лав Троцки и на поетот Андре Бретон. Била пријателка и веројатно и љубовница на Тина Модоти, милитантен комунист и фотограф од Мексико во дваесеттите години на XX век.
Сликарски особености
По инцидентот кој ја приморал со месеци да лежи неподвижна во својот кревет, благодарение токму на таа неподвижност, го открила својот сликарски талент. Мајка ѝ како подарок ѝ дала кревет со балдахин и огледало на горниот дел за да може да се гледа додека слика. Поради својата „лежечка“ позиција, на почетокот цртала автопортрети. Првиот кој го насликала му бил посветен на Алесандро, нејзина љубов од младоста. На нејзините слики преовладуваат бројни драматични моменти, но и со примеси на фантастични елементи.
Културно влијание
Фрида Кало е првата латиноамериканска жена која била насликана на поштенска марка од САД, издадена на 21 јуни 2001. Сликата која била избрана за таа цел е еден нејзин автопортрет насликан во 1933.
Животот, страста и смртта на Фрида Кало се раскажани во барем три филмови. Последниот од нив, насловен како „Фрида“ и снимен според биографијата напишана од Хајден Херера, го режирала Џули Тејмор и истиот бил претставен на Венецијанскиот филмски фестивал во 2002 год.
IC 1191
IC 1191 — галаксија во соѕвездието Близнаци, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 1191 се споменува и како MCG 5-19-19, CGCG 148-53.
Откривање
Објектот е откриен на 7 април 1897 година од страна на Стефан Жавел.